title: 2014/515/EU: Neuvoston päätös, annettu 30 päivänä heinäkuuta 2014 , alueiden komitean neljän irlantilaisen jäsenen ja neljän irlantilaisen varajäsenen nimeämisestä

text:
               5.8.2014

               FI

               Euroopan unionin virallinen lehti

               L 232/22

         NEUVOSTON PÄÄTÖS,
   annettu 30 päivänä heinäkuuta 2014,
   alueiden komitean neljän irlantilaisen jäsenen ja neljän irlantilaisen varajäsenen nimeämisestä

      (2014/515/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Irlannin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Neuvoston päätöksellä 2011/649/EU (3) Des HURLEY nimettiin jäseneksi ja Catherine YORE varajäseneksi 20 päivänä syyskuuta 201125 päivään tammikuuta 2015 saakka.

               (2)

               Neljä alueiden komitean jäsenen paikkaa on vapautunut Gerry BREENin, Constance HANNIFFYn, Des HURLEYn ja Brian MEANEYn toimikausien päätyttyä.

               (3)

               Kaksi varajäsenen paikkaa on vapautunut Barney STEELEn ja Catherine YOREn toimikausien päätyttyä.

               (4)

               Kaksi varajäsenen paikkaa vapautuu, kun Maria BYRNE ja Mary FREEHILL nimetään alueiden komitean jäseniksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi

                           —

                           Maria BYRNE, Councillor, Limerick City and County Council

                           —

                           Eamon DOOLEY, Councillor, Offaly County Council

                           —

                           Mary FREEHILL, Councillor, Dublin City Council

                           —

                           Neale RICHMOND, Councillor, Dun Laoghaire Rathdown County Council,

                     ja

               b)

               varajäseniksi

                           —

                           Deirdre FORDE, Councillor, Cork County Council

                           —

                           Clifford KELLY, Councillor, Cavan County Council

                           —

                           Michael MURPHY, Councillor, Tipperary County Council

                           —

                           William PATON, Councillor, Carlow County Council.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  EUVL L 261, 6.10.2011, s. 25.


title: Poliittisten ja turvallisuusasioiden komitean päätös (YUTP) 2015/2413, annettu 9 päivänä joulukuuta 2015, Euroopan unionin Afganistanissa toteuttaman poliisioperaation (EUPOL Afganistan) johtajan toimeksiannon jatkamisesta (EUPOL Afganistan/2/2015)

text:
               19.12.2015

               FI

               Euroopan unionin virallinen lehti

               L 333/118

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/2413,
   annettu 9 päivänä joulukuuta 2015,
   Euroopan unionin Afganistanissa toteuttaman poliisioperaation (EUPOL Afganistan) johtajan toimeksiannon jatkamisesta (EUPOL Afganistan/2/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin poliisioperaatiosta Afganistanissa (EUPOL Afganistan) 18 päivänä toukokuuta 2010 annetun neuvoston päätöksen 2010/279/YUTP (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Päätöksen 2010/279/YUTP 10 artiklan 1 kohdan nojalla poliittisten ja turvallisuusasioiden komitea (PTK) on valtuutettu tekemään Euroopan unionista tehdyn sopimuksen 38 artiklan mukaisesti asiaankuuluvat EUPOL Afganistan -operaation poliittista valvontaa ja strategista johtoa koskevat päätökset, mukaan luettuna erityisesti päätös operaation johtajan nimittämisestä.

               (2)

               Neuvosto hyväksyi 17 päivänä joulukuuta 2014 päätöksen 2014/922/YUTP (2), jolla EUPOL Afganistanin voimassaoloa jatkettiin 31 päivään joulukuuta 2016.

               (3)

               PTK hyväksyi 10 päivänä helmikuuta 2015 päätöksen (YUTP) 2015/247 (3), jolla Pia STJERNVALL nimitettiin EUPOL Afganistanin operaation johtajaksi 16 päivänä helmikuuta 2015 alkavaksi ja 31 päivänä joulukuuta 2015 päättyväksi kaudeksi.

               (4)

               Unionin ulkoasioiden ja turvallisuuspolitiikan korkea edustaja on ehdottanut, että Pia STJERNVALLin toimeksiantoa EUPOL Afganistan -operaation johtajana jatketaan 1 päivästä tammikuuta 2016 alkaen 31 päivään joulukuuta 2016 saakka,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Pia STJERNVALLin toimeksiantoa EUPOL Afganistanin operaation johtajana 31 päivään joulukuuta 2016.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä tammikuuta 2016.

      Tehty Brysselissä 9 päivänä joulukuuta 2015.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  Neuvoston päätös 2010/279/YUTP, annettu 18 päivänä toukokuuta 2010, Euroopan unionin poliisioperaatiosta Afganistanissa (EUPOL Afganistan) (EUVL L 123, 19.5.2010, s. 4).

      (2)  Neuvoston päätös 2014/922/YUTP, annettu 17 päivänä joulukuuta 2014, Euroopan unionin poliisioperaatiosta Afganistanissa (EUPOL Afganistan) annetun päätöksen 2010/279/YUTP muuttamisesta ja sen voimassaolon jatkamisesta (EUVL L 363, 18.12.2014, s. 152).

      (3)  Poliittisten ja turvallisuusasioiden komitean päätös (YUTP) 2015/247, annettu 10 päivänä helmikuuta 2015, Euroopan unionin Afganistanissa toteuttaman poliisioperaation operaation johtajan nimittämisestä (EUPOL AFGANISTAN/1/2015) (EUVL L 41, 17.2.2015, s. 24).


title: 2014/492/EU: Neuvoston päätös, annettu 16 päivänä kesäkuuta 2014 , Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta

text:
                  30.8.2014

                  FI

                  Euroopan unionin virallinen lehti

                  L 260/1

         NEUVOSTON PÄÄTÖS,
         annettu 16 päivänä kesäkuuta 2014,
         Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta

            (2014/492/EU)

         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan ja 31 artiklan 1 kohdan yhdessä Euroopan unionin toiminnasta tehdyn sopimuksen 218 artiklan 5 kohdan ja 218 artiklan 8 kohdan toisen alakohdan kanssa,
         ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan ja 218 artiklan 8 kohdan toisen alakohdan kanssa, sekä 218 artiklan 7 kohdan,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto valtuutti 15 päivänä kesäkuuta 2009 komission aloittamaan Moldovan tasavallan kanssa neuvottelut kumppanuus- ja yhteistyösopimuksen (1) korvaavan unionin ja Moldovan tasavallan välisen uuden sopimuksen tekemisestä.

                     (2)

                     Ottaen huomioon osapuolten läheiset historialliset siteet ja vähitellen tiivistyvät yhteydet sekä niiden halun lujittaa ja laajentaa suhteitaan kunnianhimoisesti ja innovatiivisesti, Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välistä assosiaatiosopimusta, jäljempänä ’sopimus’, koskevat neuvottelut on saatettu menestyksekkäästi päätökseen parafoimalla sopimus 29 päivänä marraskuuta 2013.

                     (3)

                     Sopimus olisi allekirjoitettava unionin puolesta ja sopimuksen osia olisi sovellettava ennen sen voimaan tuloa väliaikaisesti sen 464 artiklan mukaisesti, kunnes sen tekemistä varten tarvittavat menettelyt on saatettu päätökseen.

                     (4)

                     Sopimuksen osien väliaikainen soveltaminen ei vaikuta perussopimusten mukaiseen unionin ja sen jäsenvaltioiden väliseen toimivallan jakoon.

                     (5)

                     Neuvosto voi Euroopan unionin toiminnasta tehdyn sopimuksen 218 artiklan 7 kohdan nojalla antaa komissiolle valtuudet hyväksyä sopimukseen tehtäviä muutoksia, jotka assosiaatiokomitea hyväksyy sopimuksen 438 artiklan 4 kohdassa tarkoitetussa kauppaan liittyviä kysymyksiä käsittelevässä erityiskokoonpanossaan maantieteellisten merkintöjen alakomitean sopimuksen 306 artiklan nojalla tekemän ehdotuksen johdosta.

                     (6)

                     On aiheellista vahvistaa asiaankuuluvat menettelyt, joilla suojataan tämän sopimuksen mukaisesti suojattavia maantieteellisiä merkintöjä.

                     (7)

                     Sopimusta ei saisi tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa,

               ON HYVÄKSYNYT TÄMÄN PÄÄTÖKSEN:

            1 artikla

               1.   Annetaan lupa allekirjoittaa unionin puolesta Euroopan unionin ja Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus sillä varauksella, että mainitun sopimuksen tekeminen saatetaan päätökseen.

               2.   Sopimuksen teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            3 artikla

               1.   Ennen sopimuksen voimaantuloa unionin ja Moldovan tasavallan välillä sovelletaan väliaikaisesti sopimuksen seuraavia osia sen 464 artiklan mukaisesti ja edellyttäen, että siinä tarkoitetut ilmoitukset on annettu, mutta vain siltä osin kuin ne kattavat unionin toimivaltaan kuuluvia kysymyksiä, mukaan lukien ne, jotka kuuluvat unionin toimivaltaan määritellä ja toteuttaa yhteistä ulko- ja turvallisuuspolitiikkaa:

                           a)

                           I osasto;

                           b)

                           II osasto: 3, 4, 7 ja 8 artikla;

                           c)

                           III osasto: 12 ja 15 artikla;

                           d)

                           IV osasto: 5, 9 ja 12 luku (lukuun ottamatta 68 artiklan h alakohtaa), 13 luku (lukuun ottamatta 71 artiklaa siltä osin kuin se koskee meriasioiden hallinnointia ja lukuun ottamatta 73 artiklan b ja e alakohtaa ja 74 artiklaa), 14 luku (lukuun ottamatta 77 artiklan i alakohtaa), 15 luku (lukuun ottamatta 81 artiklan a ja e alakohtaa ja 82 artiklan 2 kohtaa), 16 luku (lukuun ottamatta 87 artiklaa, 88 artiklan c alakohtaa ja 89 artiklan a ja b alakohtaa siltä osin kuin b alakohta koskee maaperän suojelua), 26 ja 28 luku sekä 30, 37, 46, 57, 97, 102 ja 116 artikla;

                           e)

                           V osasto, lukuun ottamatta 278 artiklaa siltä osin kuin se koskee teollis- ja tekijänoikeuksien rikosoikeudellista täytäntöönpanoa ja 359 ja 360 artiklaa siltä osin kuin niitä sovelletaan hallinnollisiin menettelyihin sekä uudelleentarkasteluun ja muutoksenhakuun jäsenvaltion tasolla;

                           f)

                           VI osasto;

                           g)

                           VII osasto: lukuun ottamatta 456 artiklan 1 kohtaa, siltä osin kuin kyseisen osaston määräykset rajoittuvat siihen mikä on tarpeen tämän sopimuksen väliaikaisen soveltamisen varmistamiseksi tässä kohdassa määritellyllä tavalla;

                           h)

                           liitteet II–XIII, liitteet XV–XXXV sekä pöytäkirjat I–IV.

               2.   Neuvoston pääsihteeristö julkaisee Euroopan unionin virallisessa lehdessä päivän, josta alkaen sopimusta sovelletaan väliaikaisesti.

            4 artikla
            Sopimuksen 306 artiklan soveltamiseksi komissio hyväksyy unionin puolesta sopimuksen muutokset, jotka johtuvat maantieteellisten merkintöjen alakomitean päätöksistä. Jos asianomaiset osapuolet eivät maantieteellistä merkintää koskevien vastaväitteiden esittämisen jälkeen pääse keskenään sopimukseen, komissio vahvistaa asiaa koskevan kannan Euroopan parlamentin ja neuvoston asetuksen (EU) N:o 1151/2012 (2) 57 artiklan 2 kohdassa säädetyn menettelyn mukaisesti.

            5 artikla

               1.   Sopimuksen V osaston 9 luvun 3 alajakson ”Maantieteelliset merkinnät” mukaisesti suojattua nimeä saavat käyttää kaikki sitä vastaavan eritelmän mukaisia maataloustuotteita, elintarvikkeita, viinejä, maustettuja viinejä tai väkeviä alkoholijuomia markkinoille saattavat toimijat.

               2.   Jäsenvaltiot ja unionin toimielimet toteuttavat sopimuksen 301 artiklan mukaisesti sopimuksen 297–300 artiklassa määrätyn suojan, myös asianomaisen osapuolen pyynnöstä.

            6 artikla
            Sopimusta ei saa tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin ja jäsenvaltioiden tuomioistuimissa.

            7 artikla
            Tämä päätös tulee voimaan sitä päivää seuraavana päivänä, jona se hyväksytään.

            Tehty Luxemburgissa 16 päivänä kesäkuuta 2014.

                  Neuvoston puolesta

                  Puheenjohtaja

               G. KARASMANIS

            (1)  Euroopan yhteisöjen ja niiden jäsenvaltioiden sekä Moldovan tasavallan välinen kumppanuus- ja yhteistyösopimus (EYVL L 181, 24.6.1998, s. 3).

            (2)  Euroopan parlamentin ja neuvoston asetus (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä (EUVL L 343, 14.12.2012, s. 1).


title: 2012/470/EU: Neuvoston päätös, annettu 7 päivänä elokuuta 2012 , päätöksen 2012/96/EU voimassaolon pidentämisestä ja päätöksessä 2002/148/EY säädettyjen aiheellisten toimenpiteiden soveltamisen keskeyttämisestä

text:
               10.8.2012

               FI

               Euroopan unionin virallinen lehti

               L 213/13

         NEUVOSTON PÄÄTÖS,
   annettu 7 päivänä elokuuta 2012,
   päätöksen 2012/96/EU voimassaolon pidentämisestä ja päätöksessä 2002/148/EY säädettyjen aiheellisten toimenpiteiden soveltamisen keskeyttämisestä
   (2012/470/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun kumppanuussopimuksen (1), jota tarkistettiin viimeksi Ouagadougoussa Burkina Fasossa 23 päivänä kesäkuuta 2010 (2), jäljempänä ’Cotonoun sopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen Cotonoun sopimuksen täytäntöönpanemiseksi toteutettavista toimenpiteistä ja noudatettavista menettelyistä (3) ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Päätöksellä 2002/148/EY (4) päätettiin Cotonoun sopimuksen 96 artiklan 2 kohdan c alakohdan nojalla käydyt neuvottelut Zimbabwen tasavallan kanssa ja toteutettiin mainitun päätöksen liitteessä yksilöidyt aiheelliset toimenpiteet. Näitä toimenpiteitä on sen jälkeen mukautettu ja niiden soveltamisaikaa on pidennetty vuosittain.

               (2)

               Aiheellisia toimenpiteitä mukautettiin päätöksellä 2012/96/EU (5) ja niiden soveltamisaikaa jatkettiin kuudella kuukaudella 20 päivään elokuuta 2012.

               (3)

               Unioni tunnustaa kansallisen yhtenäisyyden hallituksen muodostamisen Zimbabwessa tilaisuudeksi palauttaa rakentavat suhteet unionin ja Zimbabwen välille ja tukea Zimbabwen uudistusohjelman täytäntöönpanoa.

               (4)

               Zimbabween kohdistuvista rajoittavista toimenpiteistä annetun päätöksen 2011/101/YUTP muuttamisesta 17 päivänä helmikuuta 2012 annetulla neuvoston päätöksellä 2012/97/YUTP (6) unioni teki merkittävän ratkaisun lieventää henkilöihin sovellettavia, YUTP:n soveltamisalaan kuuluvia rinnakkaisia pakotteita tarkoituksena kannustaa edistymistä jatkossakin ja osoittaen näin vahvaa sitoutuneisuutta poliittiseen kokonaissopimukseen perustuvaan prosessiin. Brysselissä toukokuussa 2012 järjestetyt korkean tason neuvottelut suhteiden lähentämistä käsittelevän Zimbabwen ministeritason ryhmän kanssa ovat merkittävä edistysaskel tässä suhteiden lähentämisprosessissa.

               (5)

               Unioni tukee edelleen kansallisen yhtenäisyyden hallituksen toimia poliittisen kokonaissopimuksen täytäntöönpanemiseksi, ja se on tyytyväinen Zimbabwen edistymiseen talouden vakauttamisessa ja sosiaalipalvelujen palauttamisessa ennalleen. Unioni tukee myös edelleen välitystoimintaa, jota Etelä-Afrikka johtaa eteläisen Afrikan kehitysyhteisön puolesta.

               (6)

               Osoituksena unionin jatkuvasta sitoutuneisuudesta poliittiseen kokonaissopimukseen perustuvaan prosessiin on syytä jatkaa päätöksen 2012/96/EU voimassaoloa, mutta samalla on kuitenkin keskeytettävä 12 kuukaudeksi aiheelliset toimenpiteet, joilla rajoitetaan yhteistyötä Cotonoun sopimuksen 96 artiklan mukaisesti.

               (7)

               Jos Zimbabwen demokratia-, ihmisoikeus- ja oikeusvaltiotilanne heikkenee, unioni voi milloin tahansa määrätä uudelleen näitä aiheellisia ja/tai muita toimenpiteitä,

         ON HYVÄKSYNYT TÄMÄN PÄÄTÖKSEN:
   1 artikla
   Pidennetään päätöksen 2012/96/EU ja sen aiheellisten toimenpiteiden voimassaoloa 20 päivään elokuuta 2013. Aiheellisten toimenpiteiden soveltaminen kuitenkin keskeytetään.
   Aiheellisia toimenpiteitä tarkastellaan jatkuvasti uudelleen ja niiden soveltaminen aloitetaan uudelleen, jos Zimbabwen tilanne heikkenee vakavasti. Näitä toimenpiteitä on joka tapauksessa tarkasteltava uudelleen kuuden kuukauden kuluttua tämän päätöksen voimaantulosta.
   Tämän päätöksen liitteenä oleva kirje osoitetaan Zimbabwen presidentille Robert Mugabelle, ja jäljennökset siitä toimitetaan pääministeri Morgan Tsvangiraille ja Welshman Ncubelle.
   2 artikla
   Tämä päätös tulee voimaan päivänä, jona se hyväksytään.
   3 artikla
   Päätös julkaistaan Euroopan unionin virallisessa lehdessä.

      Tehty Brysselissä 7 päivänä elokuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EYVL L 317, 15.12.2000, s. 3.

      (2)  EUVL L 287, 4.11.2010, s. 3.

      (3)  EYVL L 317, 15.12.2000, s. 376.

      (4)  Neuvoston päätös, tehty 18 päivänä helmikuuta 2002, AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa (EYVL L 50, 21.2.2002, s. 64).

      (5)  Neuvoston päätös, annettu 17 päivänä helmikuuta 2012, AKT–EY-kumppanuussopimuksen 96 artiklan mukaisten neuvottelujen päättämisestä Zimbabwen kanssa tehtyyn päätökseen 2002/148/EY sisältyvien aiheellisten toimenpiteiden mukauttamisesta ja niiden soveltamisen jatkamisesta (EUVL L 47, 18.2.2012, s. 47).

      (6)  EUVL L 47, 18.2.2012, s. 50.

      LIITE

         KIRJE ZIMBABWEN PRESIDENTILLE

      Euroopan unioni ilmoitti Teille 19. helmikuuta 2002 päivätyllä kirjeellä päätöksestään päättää Cotonoun sopimuksen 96 artiklan nojalla käydyt neuvottelut ja toteuttaa mainitun sopimuksen 96 artiklan 2 kohdan c alakohdassa tarkoitettuja aiheellisia toimenpiteitä. Euroopan unioni ilmoitti Teille 23. helmikuuta 2012 päivätyllä kirjeellä päätöksestään jatkaa edelleen kyseisten toimenpiteiden soveltamista 20 päivään elokuuta 2012.
      Euroopan unioni pitää rohkaisevana kansallisen yhtenäisyyden hallituksen saavuttamaa edistystä poliittisen kokonaissopimuksen täytäntöönpanossa Zimbabwessa. Euroopan unioni korostaa edelleen pitävänsä erittäin tärkeänä Cotonoun sopimuksen 8 artiklassa tarkoitettua poliittista vuoropuhelua, joka käynnistettiin virallisesti Zimbabwen hallituksen pyynnöstä EU:n ja Zimbabwen ministeritroikan kokouksessa Brysselissä kesäkuussa 2009. Kuten molemmat osapuolet sopivat, 8 artiklassa tarkoitetun vuoropuhelun päätavoitteena on EU:n ja Zimbabwen välisten suhteiden normalisointi sekä poliittisen kokonaissopimuksen mukaisten uudistusten täytäntöönpano ja tien valmistaminen rauhanomaisille ja uskottaville vaaleille.
      Euroopan unioni panee tyytyväisenä merkille rakentavan vuoropuhelun, joka on käynnistetty EU:n pyrkiessä palauttamaan suhteet kaikkiin kansallisen yhtenäisyyden hallituksen osapuoliin. Vuoropuhelua on käyty muun muassa tämän vuoden toukokuussa pidetyssä kokouksessa korkean edustajan Catherine Ashtonin ja suhteiden palauttamista käsittelevän Zimbabwen ministerikomitean jäsenten välillä. Euroopan unioni on tyytyväinen siihen, että eteläisen Afrikan kehitysyhteisö (SADC) on sitoutunut tukemaan jatkuvasti poliittisen kokonaissopimuksen täytäntöönpanoa, kuten SADC ilmoitti äskettäisessä ylimääräisessä huippukokouksessaan Luandassa.
      Kansallisen yhtenäisyyden hallituksen toimet Zimbabwen kansan vapauden ja vaurauden lisäämiseksi oikeuttavat Cotonoun sopimuksen 96 artiklan nojalla tähän saakka sovellettujen toimenpiteiden välittömän keskeyttämisen. Tämä antaa Euroopan unionille mahdollisuuden työskennellä suoraan kansallisen yhtenäisyyden hallituksen kanssa ja kehittää seuraavan Euroopan kehitysrahaston yhteydessä uusia Zimbabwen kansaa hyödyttäviä avustusohjelmia. Tähän liittyen ja täydennyksenä pyrkimyksille tukea Zimbabwea suhteiden uudelleen solmimisessa kansainvälisiin rahoituslaitoksiin ja väliaikaisen talouskumppanuussopimuksen allekirjoittamisessa myös Euroopan investointipankki aikoo aloittaa Zimbabwessa uudelleen kehitystoiminnan yksityissektorin kanssa.
      Euroopan unioni pitää tervetulleena YK:n ihmisoikeusvaltuutetun kansallisen yhtenäisyyden hallituksen kutsusta äskettäin tekemää vierailua Zimbabween. Euroopan unioni pitää Cotonoun sopimuksen 9 artiklan määräyksiä erittäin tärkeinä, sillä ihmisoikeuksien kunnioittaminen, demokraattiset instituutiot ja oikeusvaltion periaate muodostavat olennaisen perustan EU:n ja Zimbabwen välisille suhteille, ja Euroopan unioni seuraa edelleen tiiviisti Zimbabwen tilannetta. Se tunnustaa ihmisoikeustilanteessa tapahtuneen parannuksen, vaikka jäljellä onkin merkittäviä huolenaiheita.
      Kuten Euroopan unioni ilmoitti tämän vuoden helmikuussa, se aikoo omaksumansa lähestymistavan mukaisesti edelleen mukauttaa politiikkaansa ottaakseen huomioon edistymisen, jonka Zimbabwen osapuolet saavuttavat SADC:n laatiman etenemissuunnitelman mukaisesti.
      Euroopan unioni vahvistaa kumppanuutensa Zimbabwen kansan kanssa. Tällä Euroopan unionin päätöksellä keskeyttää aiheellisten toimenpiteiden soveltaminen ja jatkaa vuoropuhelua ja yhteistyötä kansallisen yhtenäisyyden hallituksen kanssa on tarkoitus vauhdittaa EU:n ja Zimbabwen välisten suhteiden parantamista, millä pyritään kahdenvälisten suhteiden normalisointiin. Euroopan unioni kehottaa kaikkia osapuolia tarttumaan tilaisuuteen saattaa poliittisen kokonaissopimuksen täytäntöönpano päätökseen.
      Kunnioittavasti

               Neuvoston puolesta

            C. ASHTON

               Komission puolesta

            A. PIEBALGS


title: 2008/401/EY,Euratom: Komission päätös, tehty 30 päivänä huhtikuuta 2008 , komission työjärjestyksen muuttamisesta tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin annetun Euroopan parlamentin ja neuvoston asetuksen (EY) N:o 1367/2006 soveltamista koskevien yksityiskohtaisten sääntöjen osalta

text:
               30.5.2008

               FI

               Euroopan unionin virallinen lehti

               L 140/22

      KOMISSION PÄÄTÖS,
   tehty 30 päivänä huhtikuuta 2008,
   komission työjärjestyksen muuttamisesta tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin annetun Euroopan parlamentin ja neuvoston asetuksen (EY) N:o 1367/2006 soveltamista koskevien yksityiskohtaisten sääntöjen osalta
   (2008/401/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 218 artiklan 2 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 131 artiklan,
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,
   sekä katsoo seuraavaa:

               (1)

               Euroopan parlamentin ja neuvoston asetuksessa (EY) N:o 1367/2006 (1) säädetään Århusin yleissopimuksen soveltamisesta yhteisön toimielimiin ja elimiin asioissa, jotka liittyvät ympäristötiedon saantiin, yleisön mahdollisuuteen osallistua ympäristöä koskevien suunnitelmien ja ohjelmien valmisteluun sekä sisäisen uudelleentarkastelun ja oikeuden saatavuuteen ympäristöasioissa.

               (2)

               Asetuksen (EY) N:o 1367/2006 13 artiklan mukaisesti yhteisön toimielinten ja elinten on tarvittaessa mukautettava työjärjestyksensä mainitun asetuksen säännöksiin.

               (3)

               Asetuksen (EY) N:o 1367/2006 7 artiklan mukaisesti, jos yhteisön toimielin tai elin vastaanottaa ympäristötiedon saatavuutta koskevan pyynnön ja tämä tieto ei ole kyseisen yhteisön toimielimen tai elimen hallussa, sen on viimeistään 15 työpäivän kuluessa ilmoitettava pyynnön esittäjälle sen yhteisön toimielimen tai elimen taikka viranomaisen nimi, jolta sen käsityksen mukaan voi pyytää haluttua tietoa, tai toimitettava pyyntö pyydettyä tietoa hallussaan pitävälle yhteisön toimielimelle tai elimelle taikka viranomaiselle. Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 (2) eikä tämän asetuksen soveltamista koskevissa yksityiskohtaisissa säännöissä, jotka komissio on vahvistanut omassa työjärjestyksessään (3), sellaisena kuin se on muutettuna komission päätöksellä 2001/937/EY, EHTY, Euratom (4), ole tällaista säännöstä. Tästä syystä työjärjestykseen olisi lisättävä erityinen säännös, joka koskee sellaisen ympäristötiedon saantia, joka ei ole komission hallussa.

               (4)

               Asetuksen (EY) N:o 1367/2006 9 artiklassa edellytetään yleisön osallistumisen osalta, että yhteisön ja elinten on asianmukaisin säännöksin huolehdittava siitä, että yleisöllä on mahdollisuus osallistua varhaisessa vaiheessa ja tehokkaasti ympäristöön liittyvien suunnitelmien ja ohjelmien valmisteluun, muuttamiseen tai tarkistamiseen kaikkien vaihtoehtojen ollessa vielä avoimia. Tällaista yleisön osallistumista koskevat yksityiskohtaiset säännöt vahvistetaan mainitun artiklan 3–5 kohdassa. Komission osalta asiasta määrätään yleisesti tiedonannossa ”Komission konsultointiprosessiin sovellettavat yleiset periaatteet ja vähimmäisvaatimukset” (5). Näitä periaatteita ja vaatimuksia olisi noudatettava kaikissa komission yksiköissä ympäristöön liittyvien suunnitelmien ja ohjelmien valmistelun, muuttamisen tai tarkistamisen yhteydessä.

               (5)

               Asetuksen (EY) N:o 1367/2006 IV osastossa säädetään hallintotoimien tai hallinnollisten laiminlyöntien sisäisestä uudelleentarkastelusta. Näiden säännösten täytäntöönpano edellyttää, että komissio hyväksyy asiaa koskevat yksityiskohtaiset säännöt.

               (6)

               Asetuksen (EY) N:o 1367/2006 1 artiklan 2 kohdan täytäntöönpanemiseksi olisi laadittava käytännön opas, jolla yleisölle tiedotetaan sille asetuksen mukaan kuuluvista oikeuksista.

               (7)

               Työjärjestystä olisi muutettava vastaavasti.

               (8)

               Asetuksen (EY) N:o 1367/2006 13 artiklan mukaisesti tätä päätöstä olisi sovellettava 28 päivästä kesäkuuta 2007 alkaen,

         ON PÄÄTTÄNYT SEURAAVAA:
   1 artikla
   Lisätään työjärjestykseen tämän päätöksen liite.
   2 artikla
   Soveltamispäivä
   Tätä päätöstä sovelletaan 28 päivästä kesäkuuta 2007.

      Tehty Brysselissä 30 päivänä huhtikuuta 2008.

            Komission puolesta

         Stavros DIMAS

            Komission jäsen

      (1)  EUVL L 264, 25.9.2006, s. 13.

      (2)  EYVL L 145, 31.5.2001, s. 43.

      (3)  EYVL L 308, 8.12.2000, s. 26.

      (4)  EYVL L 345, 29.12.2001, s. 94.

      (5)  KOM(2002) 704 lopullinen, 11.12.2002.

      LIITE
      Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin annetun Euroopan parlamentin ja neuvoston asetuksen (EY) N:o 1367/2006 soveltamista koskevat yksityiskohtaiset säännöt
      1 artikla
      Ympäristötiedon saatavuus
      Asetuksen (EY) N:o 1367/2006 7 artiklassa tarkoitettu 15 työpäivän määräaika alkaa siitä päivästä, jona asiasta vastaava komission yksikkö rekisteröi pyynnön.
      2 artikla
      Yleisön osallistuminen
      Asetuksen (EY) N:o 1367/2006 9 artiklan 1 kohdan täytäntöönpanemiseksi komissio varmistaa yleisön osallistumisen komission tiedonannon ”Komission konsultointiprosessiin sovellettavat yleiset periaatteet ja vähimmäisvaatimukset” mukaisesti (1).
      3 artikla
      Sisäistä uudelleentarkastelua koskevat pyynnöt
      Hallintotoimen tai hallinnollisen laiminlyönnin sisäistä uudelleentarkastelua koskevat pyynnöt on toimitettava postitse, faksilla tai sähköpostilla yksikölle, joka vastaa hallintotoimen perustana olevan tai väitettyyn hallinnolliseen laiminlyöntiin liittyvän säännöksen soveltamisesta.
      Yhteystiedot pyyntöjen toimittamista varten on saatettava yleisön tietoon kaikin asianmukaisin keinoin.
      Jos pyyntö lähetään jollekin muulle yksikölle kuin uudelleentarkastelusta vastaavalle yksikölle, kyseisen yksikön on toimitettava pyyntö edelleen vastuussa olevalle yksikölle.
      Jos uudelleentarkastelusta vastaava yksikkö ei ole ympäristöasioiden pääosasto, on vastuussa olevan yksikön ilmoitettava pyynnöstä ympäristöasioiden pääosastolle.
      4 artikla
      Sisäistä uudelleentarkastelua koskevien pyyntöjen käsittelyyn ottamista koskevat päätökset
      1.   Sisäistä uudelleentarkastelua koskevan pyynnön lähettäneelle kansalaisjärjestölle on lähettävä heti pyynnön rekisteröinnin jälkeen vastaanottoilmoitus, mahdollisuuksien mukaan sähköisessä muodossa.
      2.   Kyseessä oleva komission yksikkö määrittelee, onko kansalaisjärjestöllä komission päätöksen 2008/50/EY (2) mukainen oikeus tehdä sisäistä uudelleentarkastelua koskeva pyyntö.
      3.   Työjärjestyksen 14 artiklan mukaisesti oikeus tehdä päätöksiä sisäistä uudelleentarkastelua koskevan pyynnön käsittelyyn ottamisesta on siirretty kyseessä olevan yksikön pääjohtajalle tai toimialajohtajalle.
      Pyynnön käsittelyyn ottamista koskevia päätöksiä tehtäessä on ottava huomioon 2 kohdan mukaiset päätökset pyynnön tehneen kansalaisjärjestön oikeudesta tehdä pyyntö, ja se, onko pyyntö lähetetty asetuksen (EY) N:o 1367/2006 10 artiklan 1 kohdan toisen alakohdan mukaisessa määräajassa, sekä päätöksen 2008/50/EY 1 artiklan 2 ja 3 kohdan mukaisesti pyynnön tarkoitus ja perusteet.
      4.   Jos 3 kohdassa tarkoitettu pääjohtaja tai toimialajohtaja katsoo, että sisäistä uudelleentarkastelua koskevaa pyyntöä ei voida ottaa tutkittavaksi lainkaan tai se voidaan ottaa tutkittavaksi vain osittain, on pyynnön tehneelle kansalaisjärjestölle ilmoitettava siitä kirjallisesti, mahdollisuuksien mukaan sähköisesti, sekä ilmoitettava päätöksen perusteet.
      5 artikla
      Sisäistä uudelleentarkastelua koskevien pyyntöjen sisältöä koskevat päätökset
      1.   Komissio tekee kaikki päätökset siitä, rikkooko uudelleentarkasteltavaksi pyydetty hallintotoimi tai väitetty hallinnollinen laiminlyönti ympäristölainsäädäntöä.
      2.   Työjärjestyksen 13 artiklan mukaisesti komission jäsenellä, joka on vastuussa niiden säännösten soveltamisesta, joiden perusteella kyseinen hallintotoimi hyväksyttiin tai joihin väitetty hallinnollinen laiminlyönti liittyy, on valtuudet päättää, että hallintotoimi, jonka uudelleentarkastelua pyydetään, tai väitetty hallinnollinen laiminlyönti, ei riko ympäristölainsäädäntöä.
      Ensimmäisessä alakohdassa saatuja toimivaltuuksia ei saa siirtää edelleen.
      3.   Pyynnön tehneelle kansalaisjärjestölle on ilmoitettava uudelleentarkastelun tulos perusteineen kirjallisesti, mahdollisuuksien mukaan sähköisesti.
      6 artikla
      Oikeussuojakeinot
      Kaikissa vastauksissa, joissa ilmoitetaan kansalaisjärjestölle, ettei sen pyyntöä voida ottaa tutkittavaksi lainkaan tai että se voidaan ottaa tutkittavaksi vain osittain, tai että hallintotoimi, jonka uudelleentarkastelua pyydettiin, tai väitetty hallinnollinen laiminlyönti ei riko ympäristönlainsäädäntöä, on ilmoitettava kansalaisjärjestölle sen käytössä olevista oikeussuojakeinoista, joita ovat EY:n perustamissopimuksen 230 artiklan mukainen mahdollisuus aloittaa oikeudenkäynti komissiota vastaan tai 195 artiklan mukainen mahdollisuus tehdä valitus oikeusasiamiehelle, taikka molemmat.
      7 artikla
      Tiedottaminen yleisölle
      Yleisölle on tiedotettava käytännön oppaan avulla sille asetuksen (EY) N:o 1367/2006 mukaan kuuluvista oikeuksista.

         (1)  KOM(2002) 704 lopullinen.

         (2)  EUVL L 13, 16.1.2008, s. 24.


title: Authorisation of State aid pursuant to Article 61 of the EEA Agreement and Article 1(3) of Protocol 3 to the Surveillance and Court Agreement EFTA Surveillance Authority decision not to raise objections

text:
Tärkeä oikeudellinen huomautus

|

E1998C0820(01)

Virallinen lehti nro C 263 , 20/08/1998 s. 0005 - 0005

Valtiontuen hyväksyminen ETA-sopimuksen 61 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan mukaan EFTAn valvontaviranomaisen päätös olla esittämättä vastalauseita (98/C 263/05)>TAULUKON PAIKKA>